ΓΡΑΠΤΗ ΕΡΩΤΗΣΗ E-2762/02

υποβολή: Bart Staes (Verts/ALE) προς την Επιτροπή

(1η Οκτωβρίου 2002)

Θέμα: Η κανονιστική ρύθμιση των διαφημιστικών εκστρατειών που αναλαμβάνονται με την ευκαιρία των εορτών που απευθύνονται στα παιδιά

Απαντώντας στη γραπτή ερώτηση Ε-1857/02(1), ο κ. Bolkestein, μέλος της Επιτροπής των Ευρωπαϊκών Κοινοτήτων δηλώνει ότι οι βασιζόμενες σε κώδικα αυτοπειθαρχίας διαφημιστικές εκστρατείες με την ευκαιρία παιδικών εορτών θα πρέπει να αντιμετωπίζονται σε εθνικό ή τοπικό επίπεδο, στο πλαίσιο πάντα του σεβασμού των αρχών της ελεύθερης κυκλοφορίας που προβλέπονται από τη συνθήκη ΕΚ..

Συγχρόνως, ο κ. Bolkestein δηλώνει ότι η Επιτροπή προτίθεται να προστατεύσει μια συγκεκριμένη ευάλωτη ομάδα καταναλωτών (όπως τα παιδιά)από την καταχρηστική επιρρροή της διαφήμισης.

1. Μπορεί να αναφέρει ο κύριος επίτροπος εάν το Βέλγιο έχει τη δυνατότητα, στις παραμεθόριες περιοχές, να επιβάλει στους εμπόρους των ομόρων κρατών μελών την τήρηση του εν λόγω μηχανισμού αυτοπειθαρχίας· Μπορούν άλλως πως οι έμποροι των Κάτω Χωρών, της Γερμανίας, της Γαλλίοας και του Λουξεμβούργου, κατά την περίοδο της αυτοεπιβληθείασας αναστολής, να διαφημίσουν ελεύθερα στο Βέλγιο προϊόντα που απευθύνονται στα παιδιά· Εάν ναι, δεν πρόκειται τότε για αθέμιτο ανταγωνισμό εις βάρος των βέλγων εμπόρων·

2. Πέραν τούτου, μπορεί ο βέλγος Υπουργός Εθνικής Οικονομίας να επιβάλει πρόστιμα στους βέλγους εμπόρους που δεν τηρούν, στο Βέλγιο, τους ως άνω κανόνες αυτοπειθαρχίας, όπως συνιστά η ανακοίνωση COM(2002)289, σελ. 11, σημείο 29(2)·

3. Συμμερίζεται η Επιτροπή την άποψη ότι θα ήταν σκόπιμο να θεσπισθεί γενική ρύθμιση σχετικά με τις περιόδους αναστολής των διαφημιστικών εκστρατειών που απευθύνονται στα παιδιά ενόψει των παραδοσιακών εορτών, τούτο δε όποια κι αν είναι η φύση τους· Εάν ναι, είναι διατεθειμένη η Επιτροπή να εκπονήσει επιτέλους μια ειδική ρύθμιση, η οποία να ξεπερνά τον εθελοντικό κώδικα συμπεριφοράς και να λαμβάνειπόψη όχι μόνο την ελεύθερη κυκλοφορία των αγαθών και τωνπηρεσιών, αλλά και τις δυνάμει επιβλαβείς επιπτώσεις των καταχρηστικών διαφημιστικών εκστρατειών που απευθύνονται στα παιδιά·

(1) ΕΕ C 301 E της 5.12.2002, σελ. 240.

Απάντηση του κ. Bolkestein εξ ονόματος της Επιτροπής

(5 Νοεμβρίου 2002)

Το αξιότιμο μέλος του Ευρωπαϊκού Κοινοβουλίου, μετά την απάντηση της Επιτροπής στη γραπτή ερώτηση E-1857/02(1) με θέμα την εφαρμογή ενός βελγικού κώδικα αυτορρύθμισης στις διαφημιστικές εκστρατείες που αναλαμβάνονται με την ευκαιρία των εορτών και απευθύνονται σε παιδιά, ζητά από την Επιτροπή μία πιο διεξοδική απάντηση όσον αφορά την ανάγκη θέσπισης ειδικών κανόνων σε κοινοτικό επίπεδο σ'αυτόν τον τομέα.

1. Το αξιότιμο μέλος θέτει το ερώτημα αν οι βελγικές αρχές μπορούν να ζητήσουν από τα όμορα κράτη μέλη να συμμορφωθούν με τον κώδικα αυτορρύθμισης. Αν οι βελγικές αρχές εφάρμοζαν τον εν λόγω κώδικα στους εμπόρους των γειτονικών κρατών μελών, και αν αυτό είχε ως αποτέλεσμα τον περιορισμό της ελευθερίας παροχήςπηρεσιών, θα απαιτείτο μία ανάλυση ως προς το εάν ο απορρέων από τον κώδικα περιορισμός ήταν το κατάλληλο μέτρο για την προστασία ανηλίκων. Μέχρι στιγμής, η Επιτροπή δεν έχει αποδείξεις ότι ο κώδικας αυτός έχει εφαρμοστεί σε αλλοδαπούς εμπόρους. Επιπλέον, η Επιτροπή δεν γνωρίζει τις λεπτομέρειες του κώδικα. Συνεπώς σ'αυτό το στάδιο η Επιτροπή δεν είναιποχρεωμένη αλλά ούτε και μπορεί να λάβει θέση ως προς τη νομιμότητα της εφαρμογής του κώδικα στους αλλοδαπούς εμπόρους.

2. Η Επιτροπή δεν είναι αρμόδια να απαντήσει στο ερώτημα αν ο βέλγος Υπουργός Εθνικής Οικονομίας μπορεί να επιβάλει πρόστιμα στους βέλγους εμπόρους που δεν τηρούν τον κώδικα αυτορρύθμισης. Αυτό εναπόκειται στην εθνική νομοθεσία.

3. Σχετικά με τη χρησιμότητα λήψης κοινοτικών μέτρων σ'αυτόν τον τομέα, η Επιτροπή δεν προτίθεται προς το παρόν να προτείνει κάποιο μέτρο. Όπως αναφέρθηκε στην απάντηση της προηγούμενης γραπτής ερώτησης, προκειμένου η Επιτροπή να είναι σε θέση να αιτιολογήσει μία πρόταση εναρμόνισης στον τομέα αυτό, χρειάζεται πρώτα να εξακριβώσει αν οι διαφορετικές εθνικές ρυθμίσεις στον εν λόγω τομέα επιφέρουν διασυνοριακούς περιορισμούς. Δεύτερον, θα πρέπει να αξιολογήσει αν οι τυχόν εντοπιζόμενοι περιορισμοί είναι ανάλογοι ως προς το στόχο, δηλαδή την προστασία ανηλίκων, πρινποβάλλει προτάσεις για εναρμόνιση. Τέλος, η Επιτροπή θα επιθυμούσε να επαναλάβει ότι η Ανακοίνωση σε συνέχεια του πράσινου βιβλίου για την προστασία των καταναλωτών στην ΕΕ(2) εγκαινιάζει μια περαιτέρω διαδικασία διαβούλευσης σχετικά με μια ενδεχόμενη οδηγία πλαίσιο περί των θεμιτών εμπορικών πρακτικών. Η διαβούλευση αυτή αφορά την κανονιστική ρύθμιση των εμπορικών πρακτικών, συμπεριλαμβανομένης της διαφήμισης, του παραπλανητικού και αθέμιτου χαρακτήρα τους και της χρήσης παρενόχλησης ή άλλων καταχρηστικών μεθόδων επιρροής. Η ανακοίνωση αναφέρει επίσης την ιδέα σύμφωνα με την οποία όταν μια επιχείρηση στοχεύει με τις δραστηριότητές της συνειδητά μια συγκεκριμένη ευάλωτη ομάδα καταναλωτών (όπως τα παιδιά), το κριτήριο της βλάβης που προκαλείται στον καταναλωτή θα πρέπει να προσαρμόζεται ανάλογα.

(1) ΕΕ C 301 E της 5.12.2002, σελ. 240.

(2) COM(2002)289 τελικό.